Сабақтың тақырыбы: «Бағдаршам біздің досымыз!»

Мақсаты: Жолда жүру ережесіне сәйкес бағдаршамның атқаратын жұмысы туралы түсінігін дамыту. Көшедегі кеңістікті бағдарлай білу дағдысын, жолда жүру ережелерін үйрету арқылы, жолда жүрудің тәртіп ережелерін қалыптастыру. Алған білімдерін іс жүзінде қолдануға, зейінді, епті болуға тәрбиелеу.

Әдіс-тәсілдер: түсіндіру, көрсету, сұрақ-жауап.

Қажетті құралдар: жол белгілері, бағдаршам.

Барысы: Балалар, жасыл желекке бөленген кең көшелері бар, қиылыстары бар әдемі қалада тұрамыз. Көшелерде  көптеген көліктің түрлері:  жеңіл машиналар, автобустар, жүк машиналар жүреді. Бірақ олар бір –біріне кедергі жасамайды. Өйткені көлік жүргізүшілер мен жаяу жүргіншілерге арналған қатаң  ереже  бар. Көшенің бір шетінен екініші шетіне өту оңай емес. Ол үшін бізге не көмектеседі деп ойлайсыңдар?

- Бағдаршам көмектеседі.

- Бағдаршам көшенің қай жерінде орналасқан?

- Жолдың шетінде, жолдың бұрышында орналасқан.

- Сендер өздерің бағдаршам туралы не білесіңдер?

1 бала: Сойлеуді  ол білмейді,

             Бірақ, тоқта, жүр-дейді. (бағдаршам)

2 бала: Менің атым бағдаршам

             Мекен- жайым тұрақты.

             Жақсы білем міндетімді

             Мүдірмеймін ешқашан.

3 бала: Қызыл көзін ашқанда

             Сынық сүйем баспа алға.

4 бала: Сары көзін ашқанда

             Қарап қалма аспанға.

5 бала: Жасыл көзін ашқанда

             Өте бергін жасқанба.

«Қалаға саяхат» ойынын ойнау.

Шарты: Балаларға сұрақтар қою. Балалар ойланып жауап береді. Жақсы жауап берген бала ойында жеңіске жетеді және жолда жүруге «рұқсат» белгісін  алады.

1. Қалада адамдар қандай жермен жүру керек? (жолдың шетімен немесе жер асты өткелімен жүреді)
2. Өткел дегеніміз не? (Көшелер қиылысатын жер)
3. Жолаушылар өткелі дегеніміз не? (көшені қиып өтетін жер)
4. Велосипедті қай жерде тебу керек?(балалар алаңында,аулада тебеді)
5. Кішкене балаға көшеге шығуға болама?(жоқ, өйткені ол адасып кетеді немесе машина қағып кетуі мүмкін)
6. Допты қай жерде ойнау керек? (спорт алаңында ойнау керек.)
7. Егер көліктің терезесі ашық болса, одан басты немесе қолды шығаруға бола ма? (жоқ болмайды, өтіп бара жатқан көлік іліп кетуі мүмкін)
8. Көшеде жолаушылар өткелі қалай белгіленеді? (ақ бояулы жалпақ жолақтармен белгіленеді)
9. Көше тәртібін бағдаршамнан басқа кім басқарады? (демеуші инспектор басқарады)
10. Оның таяғын көтеруі ненің белгісі? (онда көліктер тоқтайды)
11. Ол бізге теріс немесе тура қарап тұрса ол нені білдіреді? (өтуге болмайды деген белгі)
12. Бағдаршамның қай көзі біздің досымыз?( жасыл көзі досымыз, ол бізге әрқашан көмектеседі)

- Балалар сендер реттеуші  ағаларың туралы не білесіңдер?

Бүгін де, кеше де

Көрдік бір ағаның

Жүрісті реттеп

Тұрғанын көшеде.

(реттеуші ағаның суретін көрсету)

«Бағдаршам» ойынын ойнау:

Шарты: Жасыл түсті көтергенде – шенбермен жүресіңдер, сары түсті көтергенде- қол шапалақтап отырасындар. Қызыл түсті көтергенде – орнымызда тұрамыз.

- Сонымен, бағдаршам біздің ең жақын досымыз екен, қане бәріміз бірге айтайық:

Ашса кезек үш көзін,

Айтты деп ұқ үш сөзін

Тоқта! Сақтан! Жол ашық!

- Балалар, сендер бүгінгі сабаққа өте жақсы қатыстыңдар, осымен сабағымыз аяқталды, сендерге көп рақмет!